rejauldu/bengali-wikipedia huggingface dataset:
শ্রীহরিকোটা বঙ্গোপসাগর উপকূলে একটি বালিয়াড়ি দ্বীপ। এটি ভারতের অন্ধ্রপ্রদেশের নেল্লোর জেলায় অবস্থিত। এখানে সতীশ ধবন মহাকাশ কেন্দ্র রয়েছে। এটি ভারতের দুটি উপগ্রহ উৎক্ষেপণ কেন্দ্রের মধ্যে একটি (অন্যটি হল তিরুবনন্তপুরমের থুম্বাতে থুম্বা নিরক্ষীয় রকেট উৎক্ষেপণ কেন্দ্র)। ভারতীয় মহাকাশ গবেষণা সংস্থা (ইসরো) বহু পর্যায়বিশিষ্ট রকেট ব্যবহার করে উপগ্রহ উৎক্ষেপণ করে। এর মধ্যে আছে অক্ষবর্তী উপগ্রহ উৎক্ষেপণ যান এবং ভূসমলয় উপগ্রহ উৎক্ষেপণ যান। দুটিই ছাড়া হয়েছিল শ্রীহরিকোটা থেকে। Srīharikota Island. (2011). In Encyclopædia Britannica. Retrieved from Encyclopædia Britannica. Encyclopædia Britannica Online. শ্রীহরিকোটা উৎক্ষেপণ কেন্দ্রটি অবস্থান অনুযায়ী বিশ্বের দ্বিতীয় সেরা মহাকাশবন্দর, মার্কিন যুক্তরাষ্ট্রের কেনেডি স্পেস সেন্টারের পরেই। নিরক্ষীয় অঞ্চলের নিকটে অবস্থিত হওয়ায়, শ্রীহরিকোটা ভূসমলয় উপগ্রহের জন্য আদর্শ উৎক্ষেপণ স্থান। তাদের উপকরণগুলি বিশাল এবং সারা বিশ্বের নানা অংশ থেকে আসে। এই কারণেই, এটি অবশ্যই জমি, বায়ু এবং জল দ্বারা পরিবহনের সমস্ত উপায়ের কাছাকাছি থাকা দরকার।  একই সাথে, স্থানটি বিপজ্জনক এবং দুর্ঘটনা প্রবণ হয়ে থাকে। সুতরাং, এই রকম স্থান জনগণের থেকে দূরে থাকা উচিত। কোন জনবসতিহীন উপকূলীয় দ্বীপপুঞ্জের অঞ্চল হওয়ায় শ্রীহরিকোটা উপগ্রহ উৎক্ষেপণের পক্ষে আদর্শ প্রমাণিত স্থান। কারণ এটি ন্যাশনাল হাইওয়েতে (এনএইচ-৫) অবস্থিত, এবং নিকটবর্তী রেলস্টেশন থেকে ২০ কিলোমিটার দূরে।  বিশেষ উৎক্ষেপণগুলি সতীশ ধবন মহাকাশ কেন্দ্র (এসডিএসসি) প্রথম উৎক্ষেপণ প্যাড থেকে ১৬ই ডিসেম্বর, ২০১৫ সালে পিএসএলভি-সি২৯ উৎক্ষেপণ যানটির সফল উত্তোলন ও উৎক্ষেপণ, ভারতীয় মহাকাশ গবেষণা সংস্থার ইতিহাসে একটি ঐতিহাসিক মাইলফলক তৈরি করেছিল। এটি ছিল ভারতের এই মহাকাশবন্দর থেকে উপগ্রহ উৎক্ষেপণের যানটির ৫০তম উৎক্ষেপণ। এর মাধ্যমে শ্রীহরিকোটায় এই উৎক্ষেপণ যানের মাধ্যমে অভিপ্রেত কক্ষপথে বিভিন্ন দেশী ও বিদেশী উপগ্রহের উৎক্ষেপণ প্রত্যক্ষ করা গেছে।  চন্দ্রযান-২ এই কার্যক্রমটি শ্রীহরিকোটা দ্বীপের সতীশ ধবন মহাকাশ কেন্দ্রের থেকে ৩,৮৫০ কেজি (৮,৪৯০ পাউন্ড) আনুমানিক উৎক্ষেপণ ভরসহ ভূসমলয় উপগ্রহ উৎক্ষেপণ যান মার্ক তৃতীয় (জিএসএলভি এমকে ৩) থেকে উৎক্ষেপ করা হয়েছিল। আরও  দেখুন  চন্দ্রযান-৩ অবস্থান  শ্রীহরিকোটা অন্ধ্রপ্রদেশ রাজ্যের নেল্লোর জেলায় অবস্থিত। এটি আংশিকভাবে সুলুরপেটা মণ্ডল এবং আংশিকভাবে তড়া মণ্ডলে পড়েছে। এটি পুলিকট হ্রদকে বঙ্গোপসাগর থেকে পৃথক করেছে। Pincode and Map Location of SRIHARIKOTA RANGE, NELLORE District, ANDHRA PRADESH State-Source Pincode locator এর নিকটতম শহর এবং রেল স্টেশন হল সুলুরপেট, যা শ্রীহারিকোটা থেকে ২০ কিলোমিটার দূরে। এটি চেন্নাই শহরের ১০৫ কিলোমিটার উত্তরে অবস্থিত। সমুদ্রতল থেকে এর উচ্চতা ১ মিটার।  জলবায়ু শ্রীহরিকোটার আবহাওয়া হল গ্রীষ্মমণ্ডলীয় ভেজা এবং শুষ্ক (কোপ্পেন – গিগার জলবায়ু শ্রেণিবিন্যাস প্রণালী)। শ্রীহারিকোটায় গ্রীষ্মকালে বেশ গরম থাকে এবং শীতকালে হালকা শীত পড়ে। গ্রীষ্মকালে তাপমাত্রা ৩৮ ডিগ্রি সেলসিয়াস পর্যন্ত পৌঁছতে পারে, শীতকালে তাপমাত্রা ২০ ডিগ্রি সেলসিয়াস পর্যন্ত নামতে পারে। শ্রীহরিকোটা যেহেতু চেন্নাই থেকে মাত্র ১০৫ কিলোমিটার উত্তরে, এর জলবায়ু চেন্নাইয়ের সাথে প্রায় সমান।  তথ্যসূত্র thumb|right|200px|শ্রীহরিকোটার কাছে পুলিকট হ্রদ   বহিঃসংযোগ   Sriharikota's Videos and Pictures About Sriharikota at Sharicons website  বিষয়শ্রেণী:ভারতের মহাকাশ কর্মসূচি বিষয়শ্রেণী:বঙ্গোপসাগরের দ্বীপ বিষয়শ্রেণী:ভারতের দ্বীপ বিষয়শ্রেণী:তিরুপতি জেলার শহর বিষয়শ্রেণী:তিরুপতি জেলার ভূগোল
থাম্ব|229x229পিক্সেল|থিংক বাংলা লোগো থিংক লন্ডনে নিবন্ধিত একটি আন্তর্জাতিক শিক্ষা সম্পর্কিত স্বেচ্ছাসেবী সংস্থা। দলটি মূলত তথ্যপূর্ণ প্রামাণ্যচিত্র এবং ডিজিটাল সামগ্রীর মাধ্যমে বিনামূল্যে, নির্ভরযোগ্য এবং প্রগতিশীল জ্ঞান প্রদানের জন্য কাজ করে। দলটি শিক্ষাবিদ, লেখক, সাংবাদিক, গবেষক, ডকুমেন্টারিয়ান, শিক্ষক, এবং শিক্ষার্থীদের নিয়ে গঠিত। সংস্থাটি স্বেচ্ছাসেবীদের  দ্বারা অর্থায়নকৃত।   ইতিহাস  সংস্থাটি ২০১৯ সালে আমেরিকান-বাংলাদেশি আইটি এক্সিকিউটিভ, মানবতাবাদী লেখক বন্যা আহমেদ এবং প্রযুক্তি উদ্যোক্তা ইমতিয়াজ শামস দ্বারা প্রতিষ্ঠিত হয়েছিল।  সংগঠনটি আহমেদ এবং শামস সহ স্বেচ্ছাসেবী দাতাদের দ্বারা এবং আংশিকভাবে বিভিন্ন আন্তর্জাতিক মানবতাবাদী সংস্থা যেমন হিউম্যানিস্ট ইন্টারন্যাশনাল, রিচার্ড ডকিন্স ফাউন্ডেশন, সেন্টার ফর ইনকোয়ারি, ফ্রিডম ফ্রম রিলিজিয়ন ফাউন্ডেশন এবং পোস্ট আরবান ভেঞ্চারস দ্বারা অর্থায়ন করা হয়।   থিংক বাংলা  থিংক বাংলা হলো থিংক-এর কার্যাবলীর বাংলা ভাষার সংস্করণ। থিংক বাংলা প্রধানত বৈজ্ঞানিক, ঐতিহাসিক, রাজনৈতিক বিভিন্ন জ্ঞান সম্পর্কিত বিষয়বস্তুকে কেন্দ্র করে তথ্যচিত্র নির্মাণ করে থাকে।   ছবি    তথ্যসূত্র   বহিঃসংযোগ  প্রাতিষ্ঠানিক ওয়েবসাইট  ইউটিউবে থিংক বাংলা  ইউটিউবে থিংক নিয়ে বন্যা আহমেদ   এটিএন সংবাদে থিংক নিয়ে পরিচয়  বিবিসি কর্তৃক থিংক সম্পর্কে প্রামাণ্যচিত্র  আমেরিকান হিউম্যানিস্ট এসোসিয়েশন কর্তৃক থিংক সম্পর্কিত সাক্ষাৎকার   আরও পড়ুন   মুক্তমনা ব্লগে থিংক নিয়ে বন্যা আহমেদের লেখা  বিষয়শ্রেণী:যুক্তরাজ্য ভিত্তিক দাতব্য সংস্থা
মিত্রবাহিনী ছিল বাংলাদেশে মুক্তিবাহিনী দের সাথে যুদ্ধরত ভারতীয় সেনাবাহিনী যারা  ১৯৭১ সালে বাংলাদেশের স্বাধীনতার জন্য পাকিস্তানি হানাদার বাহিনী এবং তাদের বাংলাদেশী দোসরদের (রাজাকার, আলবদর, আল শামস) বিরুদ্ধে যুদ্ধ করে। মিত্রবাহিনী ও মুক্তিবাহিনী মিলে যৌথবাহিনী গঠিত হয় যারা মুক্তিযুদ্ধে পরাজয় বরণকারী পাকিস্তানি হানাদারদের শেষ ধাক্কাটা দেয়। ফলে পাকিস্তানি বাহিনীর পরাজয় ত্বরান্বিত হয়। মুক্তিযুদ্ধ প্রতিবেশী দেশের ভারত আমাদের নানা ভাবে সাহায্য করেছিল। ভারত মুক্তিযোদ্ধাদের অস্ত্র ও প্রশিক্ষণ দিয়ে সহায়তা করেছিল। এছাড়া যুদ্ধের কারণে এদেশ থেকে প্রায় এক কোটি মানুষ শরণার্থী হয়ে ভারতে আশ্রয় নেয়। ভারত তাদের থাকা খাওয়া ও চিকিৎসা সেবা দিয়েছিল। মুক্তিযুদ্ধে সহযোগিতার জন্য ভারত মিত্র বাহিনী নামে একটি সহায়তাকারী বাহিনী গঠন করে। আগস্ট মাসে আমাদের নৌ কমান্ডোরা তাদের সবচেয়ে সফল অভিযান অপারেশন জ্যাকপট পরিচালনা করে। এতে ভারত প্রশিক্ষণ দিয়ে সহায়তা করে।   ইতিহাস   ১৯৭১ সালের  ২১ নভেম্বর বাংলাদেশের মুক্তিবাহিনী ও ভারতীয় সেনাবাহিনী নিয়ে যৌথবাহিনী গঠিত হয়। যৌথবাহিনীর পূর্বাঞ্চলীয় কমানৃডার ছিলেন লে. জে. জগজিৎ সিং অরোরা  Salik, Siddiq, Witness to Surrender, p123  কর্মকাণ্ড যৌথবাহিনীর যুদ্ধ চলে মাত্র কয়েকদিন যা ০৪-১৬ ডিসেম্বর। যৌথবাহিনীর অভিযান শুরু হয় ৪ টি অঞ্চল থেকে। ০১. পূর্বে ত্রিপুরা রাজ্য থেকে সিলেট,কুমিল্লা, ব্রাহ্মণবাড়িয়া,নোয়াখালী অভিমুখে। ০২.উত্তরে রংপুর, দিনাজপুর, বগুড়া। ০৩.পশ্চিমে যশোর,খুলনা,কুষ্টিয়া, ফরিদপুর।  ০৪.মেঘালয় এর তুড়া থেকে জামালপুর, ময়মনসিংহ অভিমুখে। স্বাধীন বাংলাদেশের অভ্যুদয়, skwat  তথ্যসূত্র   আরো দেখুন   মিরপুর মুক্ত দিবস  বাঙলা কলেজ বধ্যভূমি  বিষয়শ্রেণী:বাংলাদেশের স্বাধীনতা যুদ্ধ
দাখিল দরজা ওরফে সালামী দরজা গৌড় দুর্গে প্রবেশ পথে নির্মিত একটি প্রধান ফটক। বর্তমানে এটি ভারতের পশ্চিমবঙ্গ রাজ্যের মালদহ জেলা অবস্থিত।  ইতিহাস থাম্ব|১৮১৭ সালে ক্রেইটন এর আঁকা দাখিল দরওয়াজা এর চিত্র ইতিহাসের অনেক জায়গায় উল্লেখ আছে গৌড় দুর্গ বানানোর সময় সুলতান নাসিরউদ্দিন মাহমুদ শাহ এই দাখিল দরোয়াজা তৈরি করিয়েছিলেন।  অবকাঠামো থাম্ব|ডান|১৮৬০ সালে রেভেনশ এর তোলা দাখিল দরওয়াজা এর ছবি  অবস্থান এটি মালদা এর রামকেলী গ্রামে অবস্থিত। মালদা থেকে পাঁয়ে হেঁটে ১৫-২০ মিনিট এর মতো লাগবে এবং মালদা এর পিয়াসবাড়ি বাস স্ট্যান্ড থেকে মাহাদিপুর এর গন্তব্যের যে বাস পাওয়া যায় তার মাধ্যমে এখানে পৌঁছানো যায়।  আরো দেখুন  কোতয়ালী দরওয়াজা  লুকোচুরি দরওয়াজা  ফিরোজ মিনার  কদম রসুল মসজিদ  তথ্যসূত্র  বিষয়শ্রেণী:গৌড়ের ইতিহাস
বৃষ্টির মুখ বা মাউথস অফ রেইন: অ্যান অ্যান্থলজি অফ ব্ল্যাক লেসবিয়ান থট হল ব্রায়োনা সিমোন জোন্স দ্বারা সম্পাদিত একটি তথ্যভিত্তিক সাহিত্য সংকলন। এটি এই সম্পাদনার প্রথম আত্মপ্রকাশ। এতে অড্রে লর্ড, চেরিল ক্লার্ক এবং বেটিনা লাভের মতো কৃষ্ণাঙ্গ লেসবিয়ান নারীবাদীদের প্রবন্ধ, কবিতা এবং অন্যান্য লেখা রয়েছে। বইটি ২০২১ সালের ১লা ফেব্রুয়ারি, দ্য নিউ প্রেস থেকে প্রকাশিত হয়েছিল। বইটি জুডি গ্রান পুরস্কার এবং সংকলনের জন্য ল্যাম্বডা সাহিত্য পুরস্কার পেয়েছে।    সারমর্ম  বৃষ্টির মুখ হল লেখার একটি সংকলন।  এর রচনাগুলির কালক্রম ১৯০৯ - ২০১৯ পর্যন্ত। এখানে আছে কৃষ্ণাঙ্গ লেসবিয়ান মহিলাদের রচনা এবং তাঁদের সঙ্গে যাঁদের ঘনিষ্ঠ সম্পর্ক রয়েছে এমন অন্যান্য মানুষের রচনা। বেভারলি গাই-শেফটালের ওয়ার্ডস অফ ফায়ারের সঙ্গী হিসাবে এটিকে তৈরি করা হয়েছিল এবং এতে অ্যালিস ওয়াকার, চেরিল ক্লার্ক, অড্রে লর্ড, পাওলি মারে, বারবারা স্মিথ এবং বেটিনা লাভের লেখা রয়েছে।  এর বিষয়বস্তুর মধ্যে আছে প্রবন্ধ, কবিতা, ছোট কথাসাহিত্য, এবং ব্যক্তিগত স্মৃতি বিভাগ। সংকলনটি পাঁচটি বিভাগে বিভক্ত, প্রতিটিতে আলাদা বিভাগে বিস্তৃত মনোযোগ দেওয়া হয়েছে: প্রেমময়তার ব্যবহার; নিপীড়ন এবং পরিচয়ের রাজনীতির আন্তঃসম্পর্ক; বেরিয়ে আসা এবং প্রবেশ করা; পবিত্র; এবং মৌলবাদী ভবিতব্যতা। যে বিষয়গুলি এর মধ্যে স্থান পেয়েছে তার মধ্যে রয়েছে যৌনতা, আফ্রোফিউচারিজম এবং সাদা সমালোচক।  এর সম্পাদক, ব্রায়োনা সিমোন জোন্স হলেন আফ্রিকান আমেরিকান এবং জ্যামাইকান বংশোদ্ভূত একজন কৃষ্ণাঙ্গ লেসবিয়ান নারীবাদী। তিনি ২০২১ সালে মিশিগান স্টেট ইউনিভার্সিটি থেকে ইংরেজিতে নিজের ডক্টরেট ডিগ্রি লাভ করেন  জোন্স বলেছেন তাঁর লক্ষ্য ছিল "স্বাধীনতার গতিপথ চিহ্নিত করা, স্ব থেকে সম্প্রদায়ে উত্তরণ, কৃষ্ণাঙ্গ লেসবিয়ান চিন্তাধারার মাধ্যমে।"    সমাদর  বৃষ্টির মুখ ইতিবাচক সমালোচনামূলক সমাদর পেয়েছিল। লাইব্রেরি জার্নাল এই সংকলনকে একটি তারকাচিহ্নিত পর্যালোচনা দিয়েছিল, যেখানে আহলিয়া ব্রাটজলার লিখেছেন "যেকোনো সামাজিক বিজ্ঞানের শেলফের একটি অপরিহার্য উপাদান, এটি রূপান্তরকারী, পড়া অত্যাবশ্যক।" ল্যাম্বডা সাহিত্যের চার্লস গ্রিন এই সংগ্রহটিকে "সাময়িক লেখাগুলির একটি সংকলন হিসাবে প্রশংসা করেছেন যা অবশ্যই সম্প্রদায়ের মধ্যে এবং তার বাইরেও কথোপকথন, সংযোগ এবং ধারণার জন্ম দেবে।" পাবলিশার্স উইকলি এটিকে "অনুপ্রেরণাদায়ক এবং অসাধারণ" বলে উল্লেখ করেছে।   প্রকাশনা       প্রশংসা    ২০২২ - বিজয়ী, সংকলনের জন্য ল্যাম্বডা সাহিত্য পুরস্কার  ২০২২ - বিজয়ী, লেসবিয়ান ননফিকশনের জন্য জুডি গ্রান পুরস্কার   আরও দেখুন    মার্কিন যুক্তরাষ্ট্রে কৃষ্ণাঙ্গ লেসবিয়ান সাহিত্য  কৃষ্ণাঙ্গ নারীবাদ   তথ্যসূত্র    বহিঃসংযোগ    সরকারী ওয়েবসাইট  বিষয়শ্রেণী:২০২০-এর দশকের বই বিষয়শ্রেণী:বছর অনুযায়ী অ-কল্পকাহিনী বই
থাম্ব|260x260পিক্সেল| জনকপুরে ব্যাংকের বিল্ডিং  নেপাল রাষ্ট্র ব্যাংক নেপালের কেন্দ্রীয় ব্যাংক। এটি ১৯৫৬ সালের ২৬ এপ্রিল (নেপালি তারিখ: ১৪ই বৈশাখ, ২০১৩ বিক্রম সংবৎ) প্রতিষ্ঠিত হয়। নেপাল রাষ্ট্র ব্যাংক আইন-১৯৫৫ এর অধীনে অর্থ-নীতিমালা নিয়ন্ত্রণ ও দেশজ আর্থিক খাতের শৃঙ্খলা রক্ষা করতে নেপাল রাষ্ট্র ব্যাংককে নেপালের কেন্দ্রীয় ব্যাংক হিসাবে গঠন করা হয়। নেপালের কেন্দ্রীয় ব্যাংক হিসাবে এটি সমস্ত বাণিজ্যিক ব্যাংকের আর্থিক পর্যবেক্ষক ও পরামর্শদাতা। নেপাল রাষ্ট্র ব্যাংক নেপালের সর্বোচ্চ অর্থনৈতিক নিয়ন্ত্রক প্রতিষ্ঠান। এটি নেপালের বাণিজ্যিক ব্যাংকগুলির তদারকি করে, দিকনির্দেশনা দেয় এবং আর্থিক নীতিমালা প্রণয়ন করে। নেপাল রাষ্ট্র ব্যাংক বৈদেশিক মুদ্রার হার এবং দেশের বৈদেশিক মুদ্রার মজুদ পর্যবেক্ষণ করে। সাংবিধানিকভাবে ব্যাংকটি নেপাল স্টক এক্সচেঞ্জের অন্যতম প্রধান মালিক।   বিস্তারিত  নেপাল রাষ্ট্র ব্যাংক এশিয়ান ক্লিয়ারিং ইউনিয়নের সক্রিয় সদস্য। নেপাল রাষ্ট্র ব্যাংকের প্রধান কার্যালয়টি কাঠমান্ডুর বালুওয়াতারে অবস্থিত। তবে এই ব্যাংকের মোট সাতটি জেলা কার্যালয় রয়েছে।  এগুলো হল-  বিরাটনগর জেলা কার্যালয়  জনকপুর জেলা কার্যালয়  বীরগঞ্জ জেলা কার্যালয়  পোখারা জেলা কার্যালয়  সিদ্ধার্থনগর জেলা কার্যালয়  নেপালগঞ্জ জেলা কার্যালয়  ধনগঢ়ী জেলা কার্যালয়।   প্রাক্তন গভর্নর   ১  হিমালয় শমসের জেবি রানা  ২৬শে এপ্রিল, ১৯৫৬- ৭ই ফেব্রুয়ারি, ১৯৬১ ২ লক্ষ্মী নাথ গৌতম  8ই ফেব্রুয়ারি, ১৯৬১- ১৭ই জুন, ১৯৬৫  ৩ প্রদুমা লাল রাজভান্ডারী  ১৮ই জুন, ১৯৬৫ - ১৩ই আগস্ট, ১৯৬৬ ৪  ডক্টর বেক বাহাদুর থাপা  ১৪ই আগস্ট, ১৯৬৬ - ২৬শে জুলাই, ১৯৬৭  ৫ ডক্টর যাদব প্রসাদ পান্ত ২৪শে এপ্রিল, ১৯৬৮ - ২৮শে এপ্রিল, ১৯৭৩ ৬ কুল শেখর শর্মা  ২৯শে এপ্রিল, ১৯৭৩ - ১২ই ডিসেম্বর, ১৯৭৮  ৭  কল্যাণ বিক্রম অধিকারী ১৩ই জুন, ১৯৭৯ - ৮ই ডিসেম্বর, ১৯৮৪ ৮ গণেশ বাহাদুর থাপা  ২৫শে মার্চ, ১৯৮৫ - ২২শে মে, ১৯৯০ ৯ হরি শঙ্কর ত্রিপাঠি  ১০ই আগস্ট, ১৯৯০ - ১৭ই জানুয়ারী, ১৯৯৫ ১০ সত্যেন্দ্র পিয়ারা শ্রেষ্ঠ  ১৮ই জানুয়ারী, ১৯৯৫ - ১৭ই জানুয়ারী, ২০০০  ১১ ডক্টর তিলক বাহাদুর রাওয়াল ১৮ই জানুয়ারী, ২০০০ - ১৭ই জানুয়ারী, ২০০৫  ১২ দ্বীপেন্দ্র পুরুষ ধাকাল ২৯শে আগস্ট, ২০০০ - ২৭শে এপ্রিল, ২০০১ ১৩ বিজয়া নাথ ভট্টরাই  ৩১শে জানুয়ারী, ২০০৫ - ৩০শে জানুয়ারী, ২০১০ ১৪  দেপেন্দ্র বাহাদুর ক্ষেত্রী  ১৫ই জানুয়ারী, ২০০৯ - ২৬শে জুলাই, ২০০৯ ১৫ ডক্টর যুবরাজ খতিওয়াদা ২২শে মার্চ, ২০১০ - ১৯শে মার্চ, ২০১৫  ১৬  ডক্টর চিরঞ্জীবী নেপাল ১৯শে মার্চ, ২০১৫ - বর্তমান    বোর্ড কমিটি    ব্যবস্থাপনা কমিটি  + গভর্নর চেয়ারম্যান  ভারপ্রাপ্ত গভর্নর  সদস্য  ভারপ্রাপ্ত গভর্নর  সদস্য  সিনিয়র কর্মকর্তা  (গভর্নর কর্তৃক মনোনীত)  সদস্য সচিব    পরিদর্শক কমিটি  + বোর্ডের অন্যতম পরিচালক  কনভেরনর বোর্ড কর্তৃক মনোনীত বহিঃবিশেষজ্ঞ  সদস্য  ব্যাংকের অভ্যন্তরীণ নিরীক্ষণ বিভাগের প্রধান সদস্য সচিব   আরও দেখুন   কেন্দ্রীয় ব্যাংকের তালিকা  তথ্যসূত্র    বহিঃসংযোগ      বিষয়শ্রেণী:কেন্দ্রীয় ব্যাংক বিষয়শ্রেণী:নেপালের ব্যাংক বিষয়শ্রেণী:১৯৫৬-এ নেপালে প্রতিষ্ঠিত
২০০৬ শীতকালীন প্যারালিম্পিক (অফিসিয়ালিভাবে নবম শীতকালীন প্যারালিম্পিক নামে পরিচিত) হল আন্তর্জাতিক বহু-ক্রীড়া প্রতিযোগিতা শীতকালীন প্যারালিম্পিক গেমসের ৯ম আয়োজন ১০ - ১৯ মার্চ ২০০৬ সালে ইতালির তুরিনে অনুষ্ঠিত হয়। এটি স্বাগতিক ইতালিতে অনুষ্ঠিত প্রথম শীতকালীন প্যারালিম্পিক গেমস। প্যারালিম্পিক কমিটির লোগো পরিবর্তন করার পর নতুন প্যারালিম্পিক লোগো নিয়ে এটি ছিল প্রথম প্যারালিম্পিক গেমস।  মাঠ  ক্রীড়াসমূহ  ২০০৬ শীতকালীন প্যারালিম্পিকে ৫ টি ক্রীড়ার ৫৮ বিষয়ে প্রতিযোগিতা হয়। নতুন ক্রীড়া হিসাবে হুইলচেয়ার কার্লিং অন্তর্ভুক্ত করা হয়।   20px  20px  20px  20px  20px  অংশগ্রহণকারী এনপিসি ২০০৬ শীতকালীন প্যারালিম্পিকে ৩৯ টি জাতীয় প্যারালিম্পিক কমিটি তাদের প্রতিনিধি পাঠায়। যা ২০০২ গেমসের চেয়ে ৩ টি বেশি। ২০০২ প্যারালিম্পিকে ৩৬ টি জাতীয় প্যারালিম্পিক কমিটি অংশগ্রহণ করেছিল।  ৩৯ টি এনপিসির মধ্যে একমাত্র গ্রিক ক্রীড়াবিদগণ কোন ক্রীড়ায় অংশ নিতে পারেনি। যদিও গ্রিক ক্রীড়াবিদের জন্য সিডিউল নির্ধারিত ছিল।  আন্তর্জাতিক প্যারালিম্পিক কমিটির তালিকায় গ্রীকের নাম নথিভূক্ত ছিল না। বাকি ৩৮ টি এনপিসির প্রতিযোগীরা প্রতিযোগিতায় অংশগ্রহণ করে।Paralympic Games results and delegations database, আন্তর্জাতিক প্যারালিম্পিক কমিটি"Torino 2006", আন্তর্জাতিক প্যারালিম্পিক কমিটি   (2)  (2)  (10)  (25)  (?)  (1)  (3)  (35)  (2)  (8)  (1)  (5)  (6)   (7)  (19)  (35)  (20)  (1)  (2)  (1)  (39)  (40)  (2)  (3)  (1)  (1)   (1)  (2)  (29)  (11)  (29)  (17)  (1)  (1)  (9)  (19)  (21)  (12)  (56)  300px|thumb|right|অংশগ্রহণকারী জাতী অঞ্চল। Green: fewer than 5 athletes; blue: 5-9; orange: 10-19; red: 20 or more. ২০০৬ গেমসে ৪৮৬ জন ক্রীড়াবিদ অংশগ্রহণ করে, যার মধ্যে ৩৮৫ জন পুরুষ এবং  ১০১ জন নারী ক্রীড়াবিদ ছিল।  এস্তোনিয়া ও নেদারল্যান্ড পূর্ববর্তী ২০০২ শীতকালীন প্যারালিম্পিকে অংশ নিলেও ২০০৬ শীতকালীন গেমসে কোন ক্রীড়াবিদ পাঠায়নি। মেক্সিকো একমাত্র দেশ যে শীতকালীন প্যারালিম্পিকে একজন ক্রীড়াবিদ প্রেরণ করে কিন্তু একইসাথে অনুষ্ঠিত ২০০৬ শীতকালীন অলিম্পিকে কোন ক্রীড়াবিদ পাঠায়নি।  ক্রীড়া পঞ্জিকা   পদক তালিকা   স্বর্ণ পদক অর্জনকারী ১০ টি জাতীয় প্যারালিম্পিক কমিটি হল :   স্বাগতিক দেশ  (ইতালি)  1    13  13  7  33 2    8  5  5  18 3    7  9  9  25 4    7  2  6  15 5    7  2  3  12 6    5  3  5  13 7    3  4  7  14 8    2  5  2  9 9    2  2  4  8 10    2  0  0  2  আরও দেখুন    ২০০৬ শীতকালীন অলিম্পিক  তথ্যসূত্র    বহিঃসংযোগ  Official website of Torino Paralympics 2006 → Archive copy at the Wayback Machine Torino 2006 Paralympic Games (English) → Archive copy at the Wayback Machine ParalympicSport.TV International Paralympic Committee  বিষয়শ্রেণী:২০০৬ শীতকালীন প্যারালিম্পিক বিষয়শ্রেণী:শীতকালীন প্যারালিম্পিক গেমস বিষয়শ্রেণী:২০০৬-এ ইতালীয় ক্রীড়া বিষয়শ্রেণী:স্বাগতিক ইতালিতে আন্তর্জাতিক ক্রীড়া প্রতিযোগিতা বিষয়শ্রেণী:২০০৬-এ বহু-ক্রীড়া প্রতিযোগিতা
টাই খামটি বা খামটি শান হল চিনের য়ুন্নান প্রদেশ, মায়ানমারের  কাচিন রাজ্যের খাম টি লুং, মগয়ুং এবং মিটকীয়ান স্থানের থেকে মূলবসতি  ধরে উত্তরপূর্বের আসাম এবং অরুণাচলত বসবাস করা উত্তরপূর্বের টাই জাতির একটি গোষ্ঠী। আসামে খামটিদের জনসংখ্যা প্রায় ৬০,০০০এরও অধিক। আহোমদের পরে খামটিরা আসামের অন্য একটি বৃহৎ টাই জনগোষ্ঠী। টেঙাপানী অঞ্চলে খামটিদের কিছু জনসংখ্যা দেখা যায়। খামটিরা থেরবাদী বৌদ্ধ ধর্ম পালন করেন। তাঁদের নিজস্ব লিপি আছে যে শান লিপির থেকে উদ্ভব হওয়া। তাঁদের মাতৃভাষা খামটি ভাষা।  জীবন নির্বাহ খামটিরা থেরাবাদী বৌদ্ধধর্মে বিশ্বাস করেন। তাঁরা ভোর এবং গোধূলি বুদ্ধকে স্মরণ করেন। খামটিরা পরম্পরাগত ভাবে মজিয়াটি কাঠে এবং বেড়াসমূহ বাঁশে নির্মাণ করা ঘরে বাস করেন। খামটিদের মূল জীবিকা কৃষি এবং তাঁরা পরম্পরাগতভাবে আলু, সরিষা, ধান ইত্যাদি উৎপাদন করেন। খামটিদের মুখ্য খাদ্য হল ভাত। খামটিরা আমিষভোজীও হয় এবং মাছ এবং মাংস গ্রহণ করেন। ভাষা ও লিপি খামটিরা খামটি ভাষা ব্যবহার করেন যা এক প্রকারের দক্ষিণপশ্চিমীয়া টাইভাষা। খামটি ভাষার মোট তিনটি উপভাষা আছে। সেগুলি হল - উত্তর মান খামটি, আসাম খামটি এবং সিংকলিং খামটি। খামটিরা খামটি ভাষার উপরি অসমীয়া এবং মান ভাষারও ব্যবহার করেন।  খামটিরা নিজেদের লিপিটিকে লিক-টাই বলে বলে। খামটিদের লিপি কেইশ বছর আগে লিক ট' ঙাওক নামের লিপির থেকে বিকাশ ঘটিছিল। তাঁদের লিপিত ৩৫ টা আখর আছে। এই লিপিটি পরম্পরাগত ভাবে বুদ্ধ জাতক কথা, ত্রিপিটিকা, ইতিহাস ইত্যাদি গ্রন্থসমূহ লেখোঁতে এবং পঢ়োঁতে ব্যবহার হয়েছিল। পরে ২০০৩ সালে এখানকার উচ্চারণের চিহ্ন ব্যবহার করে উত্তর মান এবং অরুণাচলের বিদ্বানরা নতুন রূপ দেন। তথ্যসূত্র  বিষয়শ্রেণী:আসামের উপজাতি বিষয়শ্রেণী:অরুণাচল প্রদেশের উপজাতি বিষয়শ্রেণী:মিয়ানমারের নৃগোষ্ঠী বিষয়শ্রেণী:ভারতের বৌদ্ধ সম্প্রদায় বিষয়শ্রেণী:আসামের সামাজিক গোষ্ঠী বিষয়শ্রেণী:উত্তর-পূর্ব ভারতের জাতিগোষ্ঠী বিষয়শ্রেণী:দক্ষিণ এশীয় জনগোষ্ঠী
মরিস লেভিন (জানুয়ারি ৬, ১৯২৬ - আগস্ট ৩০, ২০০৭)   একজন মার্কিন ফ্যাশন ডিজাইনার, ১৯৫০ থেকে ১৯৭০-এর দশকে পুরুষ এবং মহিলাদের উভয় ফ্যাশনে কাজ করেছিলেন। তিনি জ্যান্টজেন, ক্যালিফোর্নিয়ার অ্যালেক্স কোলম্যান, আমেরিকান সায়ানামিড এবং ক্যাটালিনার ডিজাইনার হিসেবে কাজ করেছেন।    তথ্যসূত্র   বিষয়শ্রেণী:মার্কিন বেশভূষাশৈলী নকশাবিদ বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী বিষয়শ্রেণী:২০০৭-এ মৃত্যু বিষয়শ্রেণী:১৯২৬-এ জন্ম
বালদেওগড় () ভারতের মধ্য প্রদেশ রাজ্যের তিকমগড় জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩১৯ মিটার (১০৪৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বালদেওগড় শহরের জনসংখ্যা হল ৭৫৮৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫১%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে বালদেওগড় এর সাক্ষরতার হার কম।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
জসলিন বেল বার্নেল (; জন্ম ১৫ই জুলাই ১৯৪৩) একজন ব্রিটিশ নভোপদার্থবিজ্ঞানী। তিনি উত্তর আয়ারল্যান্ডে জন্মগ্রহণ করেন এবং ছোটবেলায় আর্মা (Armagh) মানমন্দির পরিদর্শনের সময়ে জ্যোতির্বিজ্ঞানের প্রতি আগ্রহী হয়ে ওঠেন। ১৯৬৫ সালে তিনি গ্লাসগো বিশ্ববিদ্যালয় থেকে পদার্থবিজ্ঞানে স্নাতক উপাধি লাভ করেন। এরপর তিনি অ্যান্টনি হিউইশের তত্ত্বাবধানে ক্যামব্রিজ বিশ্ববিদ্যালয়ে ডক্টরেট স্তরে অধ্যয়ন করতে গমন করেন। সেখানেই ১৯৬৭ সালে একজন স্নাতকোত্তর শিক্ষার্থী হিসেবে তিনি প্রথম বেতার পালসার নক্ষত্রটি আবিষ্কার করেন। তাঁকে বিংশ শতাব্দীর সবচেয়ে তাৎপর্যপূর্ণ বৈজ্ঞানিক অর্জনগুলির একটির জন্য কৃতিত্ব প্রদান করা হয়েছে। যদিও তিনি ১৯৬৮ সালে বিজ্ঞান গবেষণা সাময়িকী নেচার-এ পালসার আবিষ্কার ঘোষণাকারী গবেষণাপত্রটির ৫ জন রচয়িতার মধ্যে দ্বিতীয় জন ছিলেন, তা সত্ত্বেও ১৯৭৪ সালে বার্নেলকে বাদ দিয়ে কেবলমাত্র তাঁর অভিসন্দর্ভ তত্ত্বাবধায়ক অ্যান্থনি হিউইশ ও আরেকজন জ্যোতির্বিজ্ঞানী মার্টিন রাইলকে নোবেল পুরস্কার প্রদান করা হয়। গবেষণাপত্রটির শিরোনাম ছিল অবজার্ভেশন অভ আ র‍্যাপিডলি পালসেটিং রেডিও সোর্স (Observation of a Rapidly Pulsating Radio Source, "একটি দ্রুত স্পন্দনশীল বেতার উৎস পর্যবেক্ষণ")। বহু গুরুত্বপূর্ণ জ্যোতির্বিজ্ঞানী বার্নেলকে নোবেল পুরস্কারে ভূষিত না করার ব্যাপারে সমালোচনা করেন। বেল বার্নেল ২০০২ থেকে ২০০৪ সাল পর্যন্ত রাজকীয় জ্যোতির্বৈজ্ঞানিক সমিতির সভাপতি হিসেবে কাজ করেন। ২০০৮ সালের অক্টোবর থেকে ২০১০ সালে অক্টোবর পররন্ত তিনি ইনস্টিটিউট অভ ফিজিক্সের সভাপতির দায়িত্ব পালন করেন। ২০১৮ সালে তাঁকে মৌলিক পদার্থবিজ্ঞানের বিশেষ সাফল্যের স্বীকৃতি পুরস্কার প্রদান করা হয়। পুরস্কার অর্জনের পরে তিনি ২৩ লক্ষ পাউন্ড অর্থ-পুরস্কারের পুরোটাই পদার্থবিজ্ঞানের গবেষক হতে ইচ্ছুক নারী, সংখ্যালঘু ও শরণার্থীদের জন্য একটি তহবিলে দান করেন, যা পদার্থবিজ্ঞান ইনস্টিটিউটের তত্ত্বাবধানে পরিচালিত হবে। এর ফলে যে বৃত্তি কর্মসূচীটি চালু হয়, তার নাম দেওয়া হয় "বেল বার্নেল স্নাতকোত্তর বৃত্তি তহবিল"।(Bell Burnell Graduate Scholarship Fund)।  তথ্যসূত্র  উৎসপঞ্জি   For the follow-up paper, see .   For the first paper (announcing the discovery), see .   আরও পড়ুন   বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ নভোপদার্থবিজ্ঞানী বিষয়শ্রেণী:উত্তর আয়ারল্যান্ডের জ্যোতির্বিজ্ঞানী বিষয়শ্রেণী:বিবিসি ১০০ নারী বিষয়শ্রেণী:ব্রিটিশ জ্যোতির্বিজ্ঞানী বিষয়শ্রেণী:ব্রিটিশ মহিলা পদার্থবিদ বিষয়শ্রেণী:ব্রিটিশ নারী বিজ্ঞানী বিষয়শ্রেণী:ডান্ডি বিশ্ববিদ্যালয়ের আচার্য বিষয়শ্রেণী:উত্তর আয়ারল্যান্ডের শিক্ষাবিদ বিষয়শ্রেণী:রয়েল সোসাইটির নারী সভ্য বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজোচিত জ্যোতির্বিজ্ঞান সংস্থার সভ্য বিষয়শ্রেণী:নারী জ্যোতির্বিজ্ঞানী
রোজারিনা ফুটবল লিগ (; এছাড়াও সংক্ষেপে এলআরএফ নামে পরিচিত) হচ্ছে আর্জেন্টিনার রোজারিওর ফুটবলের নিয়ন্ত্রক সংস্থা।Argentina - Provincia de Santa Fe - Rosario on RSSSF.com এই সংস্থাটি ১৯০৫ সালে প্রতিষ্ঠিত হয়েছে। এটি ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর আর্জেন্টিনার রাজধানী রোজারিওতে অবস্থিত।  এই সংস্থাটি আঞ্চলিক লিগের মতো প্রতিযোগিতার সকল কার্যক্রম পরিচালনা করে।"Cuando el Rosario Athletic salió campeón... de fútbol", CIHF Argentina   তথ্যসূত্র  বহিঃসংযোগ     বিষয়শ্রেণী:রোজারিনা ফুটবল লিগ বিষয়শ্রেণী:১৯০৫-এ আর্জেন্টিনায় প্রতিষ্ঠিত বিষয়শ্রেণী:১৯০৫-এ প্রতিষ্ঠিত ক্রীড়া সংস্থা বিষয়শ্রেণী:আর্জেন্টিনার ক্রীড়া নিয়ন্ত্রণ সংস্থা বিষয়শ্রেণী:আর্জেন্টিনার ফুটবল পরিচালনা পরিষদ
৯ - ২৫ জুন, ১৯৮৩ তারিখ পর্যন্ত ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপ প্রতিযোগিতায় অংশগ্রহণকারী ৮টি দলের খেলোয়াড়দের তালিকা গ্রুপ অনুযায়ী নিম্নে তুলে ধরা হলো:-     কিম হিউজ (অঃ) অ্যালান বর্ডার টম হোগান রডনি হগ ডেভিড হুকস জিওফ লসন ডেনিস লিলি কেন ম্যাকলি রড মার্শ জেফ থমসন কেপলার ওয়েসেলস গ্রেইম উড গ্রাহাম ইয়ালপ     বব উইলিস (অঃ) পল অ্যালট ইয়ান বোথাম নরম্যান কাউয়ান্স গ্রাহাম ডিলি গ্রেইম ফাওলার মাইক গ্যাটিং ইয়ান গোল্ড ডেভিড গাওয়ার ট্রেভর জেস্তি অ্যালান ল্যাম্ব ভিক মার্কস ডেরেক র‌্যান্ডল ক্রিস টাভারে      কপিল দেব (অঃ) মহিন্দর অমরনাথ (সহঃ অঃ) কীর্তি আজাদ রজার বিনি সুনীল গাভাস্কার সৈয়দ কিরমানী (উইঃ) মদন লাল সন্দীপ পাতিল বলবিন্দর সাঁধু যশপাল শর্মা রবি শাস্ত্রী কৃষ শ্রীকান্ত সুনীল বালসন দিলীপ বেঙ্গসরকার     জিওফ হাওয়ার্থ (অঃ) জন ব্রেসওয়েল ল্যান্স কেয়ার্নস ইয়ান চ্যাটফিল্ড জেরেমি কোনি জেফ ক্রো মার্টিন ক্রো ব্রুস এডগার রিচার্ড হ্যাডলি ওয়ারেন লিস (উইঃ) ইয়ান স্মিথ (উইঃ) মার্টিন স্নেডেন গ্লেন টার্নার জন রাইট     ইমরান খান (অঃ) আব্দুল কাদির ইজাজ ফাকিহ মনসুর আখতার মোহসিন খান মুদাসসর নজর রশীদ খান সরফরাজ নওয়াজ শহীদ মাহবুব তাহির নাক্কাস ওয়াসিম বারি (উইঃ) ওয়াসিম রাজা জহির আব্বাস জাভেদ মিয়াঁদাদ     দিলীপ মেন্ডিস (অঃ) গাই ডি অলউইস (উইঃ) অশান্ত ডি মেল সোমাচন্দ্র ডি সিলভা রয় ডায়াস বিনোদন জন ব্রেন্ডন কুরুপ্পু রঞ্জন মাদুগালে অর্জুনা রানাতুঙ্গা রুমেশ রত্নায়েক অতুল সমরসেকরা সিদাথ ওয়েতিমুনি     ক্লাইভ লয়েড (অঃ) ফাউদ বাক্কাস ওয়েন ড্যানিয়েল উইনস্টন ডেভিস জেফ ডুজন (উইঃ) জোয়েল গার্নার ল্যারি গোমস গর্ডন গ্রীনিজ ডেসমন্ড হেইন্স মাইকেল হোল্ডিং গাস লোগি ম্যালকম মার্শাল ভিভ রিচার্ডস অ্যান্ডি রবার্টস    ডানকান ফ্লেচার (অঃ) রবিন ব্রাউন ইয়ান বুচার্ট কেভিন কারেন জ্যাক হেরন গ্রেইম হিক ভিনসেন্ট হগ ডেভিড হটন (উইঃ) গ্র্যান্ট প্যাটারসন জেরাল্ড পেকোভার অ্যান্ডি পাইক্রফট পিটার রসন আলী শাহ জন ট্রাইকোস   বহিঃসংযোগ   ক্রিকইনফো.কমে ১৯৮৩ ক্রিকেট বিশ্বকাপ   বিষয়শ্রেণী:ক্রিকেট বিশ্বকাপ দল বিষয়শ্রেণী:১৯৮৩ ক্রিকেট বিশ্বকাপ